Eugène Scribe

**Augustin Eugène Scribe** (født 24. desember 1791 i Paris, død 20. februar 1861 samme sted) var en fransk dramatiker og librettist. Han er kjent for perfeksjonen av det såkalte velgjorte teaterstykke, *pièce bien faite*, en støttespiller for populært, folkelig teater i over hundre år og som librettist for mange av de mest suksessfulle grand opéra.

## Liv og virke
### Bakgrunn
Scribe stammet fra en kjøpmannsfamilie som handlet med silke. Han begynte å studere jus ved Sorbonne. Alt i studietiden beskjeftiget han seg med litteratur, og etter de første små suksessene avbrøt han studiet.

### Karriere
Han debuterte i 1811 med stykket *Le dervis*, som ble skrevet sammen med Germain Delavigne. Gjennombruddet kom i 1815 med *Une nuit de la garde nationale*.

Scribes teaterstykker, for det meste vaudeviller, ble ofte skrevet i samarbeid med andre. Hovedemnet er samtidens borgerskap. Stykkene er ofte enkle og uten sosial kritikk, og står i kontrast til de romantiske stykkene fra samme periode, for eksempel Victor Hugos.

Scribe skrev også librettoer til operaer for nesten alle de store komponistene i Frankrike og Italia på hans tid. Han samarbeidet med Giacomo Meyerbeer ved flere anledninger, og skrev også for Giuseppe Verdi, Vincenzo Bellini, Daniel Auber, Fromental Halévy, François Boïeldieu, Gaetano Donizetti og Gioacchino Rossini.

Om hans historiske operaer har det blitt skrevet:

:«De eksisterer i et parallelt univers, hvor fargerik historisk eller geografisk miljø viser fram en hånd stereotyper som, av en konsekvens av en del hemmelige manøvrering i deres egen fortid og sammenfall i nåtiden, er tvunget til møte en del usannsynlige kriser i deres valg, eller overbevisning, fortrinnvis fulgt av en samtidig naturkatastrofe eller voldelig død (eller begge deler).»

Scribes egen nøktern oppfatning av sine librettoer er oppsummert i hans kommentarer i en diskusjon om betaling med Léon Pillet i 1841:

:«Jeg ønsker å bli betalt for dem i henhold til hva de bringer inn, det vil si ganske mye. Direktøren vil bare betale for dem i henhold til hva de er verd, det vil si svært lite.»

Scribe skrev også noen få romaner, men ingen av dem gjorde seg særlig bemerket. Hans samlede verker, *Œuvres complétes*, kom i hele 76 bind mellom 1874 og 1885. Han ble valgt inn i Académie française i 1834.

## Referanser


## Litteratur
* Conway, David (2012): *Jewry in Music: Entry to the Profession from the Enlightenment to Richard Wagner*. Cambridge: Cambridge University Press, . ISBN 9781107015388
* Charlton, David (red,) (2003): *The Cambridge Companion to Grand Opera*, Cambridge: Cambridge University Press, ISBN 9780521646833.
* Crosten, William Loran (1948): *French Grand Opera: An Art and a Business*, New York: King's Crown Press.
* Roberts, John H. (2003): «Meyerbeer: Le Prophéte and L'Africaine» i: Charlton, David (red.): *The Cambridge Companionto Grand Opera*, Cambridge: Cambridge University Press, ISBN 9780521646833, s. 208–232
* Smith, C. N. (1983): «Scribe, (Augustin) Eugène» i: Sadie, S. (red.): *The New Grove Dictionary of Music and Musicians* (20 bind), London: Macmillan

## Eksterne lenker
* 
* 
* 
* 
*  Scribes verker, ordbøker, statistikk hos *Intratext.com*
*  Obituary *New York Times* 11. mars 1861
*  ''The Warner library'', (red.) John W. Cunliffe, Ashley H. Thorndike. 1917 s.&nbsp;13083ff